СПЕЦИФИКАЦИЈА УСЛУГА

Набавка услуга превоза, паковања и испоруке меркантилног кукуруза

Влада РСрбије је усвојила закључак за бесповратну испоруку меркантилног кукуруза у циљу помоћи узгајивачима млечних крава.

У складу са закључком Владе, Пољопривредна саветодавна и стручна служба „Ужице“ из Ужица је прикупила пријаве са свом потребном документацијом од пољопривредних произвођача са територије општине Косјерић. На основу усвојених пријава, **163** пољопривредна произвођача са територије општине Косјерић, одобрено је **187,2** тоне меркатилног кукуруза, који се испоручује у складишту „Житосрем“ д.о.о. у Инђији, ул Војводе Путника 2.

У складу са препоруком Министарства пољопривреде, шумарства и водопривреде Општина Косјерић је преузела обавезу организовања транспорта, паковања и поделе меркантилног кукуруза пољопривредним произвођачима.

У складу са напред наведеним, понуђач чија понуда буде оцењена као економски најповољнија и са којим Општина Косјерић закључи уговор има обавезу да преузиме **187,2** тоне меркантилног кукуруза (ринфуз) из складишта „Житосрем“ д.о.о. у Инђији, ул Војводе Путника 2, превезе до локације на којој ће извршити паковање кукуруза у вреће по 40kg (следовање по једној млечној крави је 240kg), обезбеди простор за складиштење и поделу кукуруза пољопривредним произвођачима.

Рок за преузимање кукуруза тече од дана обостраног потписивања уговора, по најави складиштару преко Пољопривредне саветодавне и стручне службе „Ужице“ из Ужица.

Крајњи рок за преузимање кукуруза из складишта је 28.02.2023. године.

Локација на којој ће се вршити подела кукуруза не може бити удаљена од седишта Општине Косјерић више од 3km.

Подела кукуруза вршиће се по распореду који ће одредити Пољопривредна саветодавна и стручна служба „Ужице“ из Ужица и мора бити реализована до 15.03.2023. године.